**ОРГАНИЗАЦИЈА ОБРАЗОВНО-ВАСПИТНОГ РАДА У**

**МШ СТАНИСЛАВ БИНИЧКИ БЕОГРАД**

**У ШКОЛСКОЈ 2023/2024. ГОДИНИ**

Организација образовно-васпитног рада у школској 2023/2024. године, у складу са Смерницама за организацију и реализацију образовно-васпитног рада у основној школи у школској 2023/2024. години (деловодни број: 119-01-00240/2/2023-01 од 16. августа 2023. године), ближе уређују начин планирања, организовања и остваривања образовно-васпитног рада школе, са нагласком на остале облике образовно-васпитног рада иунапређивање васпитног рада са ученицима.

Услед последица мајских трагедија, првенствено ради обезбеђивања добробити и
подршке целовитом развоју детета/ученика, настава у другом полугодишту школске
2022/2023. године за ученике основне школе завршена је раније. Између осталог, Смернице треба да помогну школи да успостави континуитет у даљем образовно-васпитном раду, да достигне законом прописане циљеве образовања и васпитања и да се што успешније носи са могућим изазовима у новој школској години. Правни основ Смерница јесте Закон о основама система образовања и васпитања „Службени гласник РС”, бр. 88/17, 27/18 – др. закон, 10/19, 6/20 и 129/21), Закон о основном образовању и васпитању („Службени гласник РС”, бр. 55/13, 101/17, 27/18 – др. закон, 10/19 и 129/21), прописи којима се уређују планови и програми наставе и учења и прописи којима се ближе уређују специфични аспекти рада школе.

Заједнички циљ Смерница jе организација активности чијом ће се реализацијом и
активним укључивањем ученика допринети првенствено развоју позитивних људскихвредности код ученика**,** као и унапређивањуодноса заснованих на међусобномпоштовању, сарадњи и солидарности **уз** уважавање различитости**.**

 Директор, помоћници директора, стручни сарадници, наставници и родитељи, односно други законски заступници (у даљем тексту: родитељи) одговорни су за остваривање ових циљева, којима се обезбеђују безбедно и подстицајно окружење за учење

и развој свих чланова школске заједнице.

**Табеларни приказ активности које ће се у Основној музичкој школи „Станислав Бинички – Београд“ реализовати у школској 2023/2024. години**

|  |  |  |  |
| --- | --- | --- | --- |
| **Активност** | **Период реализације** | **Носиоци активности** | **Очекивани резултат** |
| **Заједнички разговори запослених у школи у осмишљавању активности** | 21-29. август 2023. године | Запослени у школи, тимови и активи школе | Осмишљени програми активности имплементиране у планове и програме |
| **Тематска настава на часовима групне наставе (солфеђо, хор, групно певање):** Шта се све то лепо десило од када смо се последљи пут видели у мају месецуУпознајмо свет правила (у школи, на улици правила на концертима...) | 5-8. септембар 2023. године | Наставници теоријске наставе Стручни сарадници подршка у реализацији | Реализоване активностиЕС дневник  |
| **Тематска настава на часовима индивидуалне наставе:** Шта се све то лепо десило од када смо се последљи пут видели у мају месецуУпознајмо свет правила (у школи, на улици правила на концертима...) | Одељењске старешине |
| **Родитељски састанци** | 6-9. септембар 2023. године | Одељењске старешине | Предлози за унапређивање рада школе  |
| **План ван/наставних активности у 1. полугодишту у односу на предлоге свих актера у школи** | 9-12. септембар2023. године | Тимови за: додатну подршку ученицима, сарадњу са породицом, културну и јавну делатности и за промоцију и маркетинг школе | Предлог активности ће бити унет у Годишњи план рада школе за школску 2023/24. годину |
| **Иницијално процењивање**  | 11-15. септембар2023. године | Наставници  | Различите технике и инструменти за процену претходног постигнућа ученика; Евиденција у ЕС дневнику |
| **Избор ваннаставних активности (планирање посета концертима, промоција онлајн концерата…)** | 11-16. септембар 2023. године | Наставници | Реализована минимално једна посета |
| **Процењивање****адаптације ученика****првог разреда** | Септембар-децембар 2023. године | Наставници и стручни сатрадници | Размена информација, индивидуално и на састанцима актива |
| **Уколико је потребно редефинисати мото****(идентитет) школе, мисију и визију** | Септембар-децембар 2023. године | Тим за развојнопланирање иодељењскестарешине | Промовисан идентитет Школе – мото школе, мисију и визију на нашим концертима и манифестација |
| **Самовредновање рада****школе – Подршка****ученицима и Етос** | Октобар-децембар2023. године | Тим засамовредновање | Анализа и интерпретација резултата самовредновања; |
| **Анекс Развојног плана – по потреби након анализе и интерпретације резултата** | Децембар/јануар | Стручни актив за Школско развојно планирање | Записник |
| **Реализација тематских дана[[1]](#footnote-1)** | 1 до 2 пута месечно, односно средом у школској 2023/24. години | Стручни сарадници и наставници | У матичној и подручним школама уечници ће учествовати у активностима |
| **Израда информативних флајера за родитеље/друге законске заступнике** | Континуирано током школске године | Педагог, директор школе | Израђени флајери |
| **Реализација ваннаставних активности (јавни часови, концерти, манифестације, отварање изложби и др.)** | Тим за културну и јавну делатност школе и Тим за маркетинг и промоцију | Информисање ученика о актуелним дешавањима на територији града |

**Почетак школске 2023/2024. године и први месец реализације наставе**

 **у МШ „Станислав Бинички – Београд“**

**Први и други наставни дан** школске 2023/2024. године (1. и 4. септембар 2023. године), организова ће се кроз разговор, израду распореда часова индивидуалне наставе и упознавање ученика са планом и радом у наредном периоду, односно о раду у првим недељама нове школске године. Наставници су аутономни да своје оперативне планове креирају у складу са Смерницама Министарства просвете, али и школе, за прве две недеље септембра 2023. године. Касније се при креирању оперативног плана ослањају на резултате иницијалног процењивања и искуства стечена током реализације тематске недеље.

Такође, **у првој недељи** (од 5. до 9. септембра 2023. године), школа ће организовати заједничке разговоре са свим актерима школског живота – са ученицима на часовима образовно-васпитног рада, а са родитељима, односно другим законским заступницима на родитељским састанцима и седници Савета родитеља, с циљем конципирања образовне стратегије како да односи у школи буду засновани на међусобном поштовању, сарадњи и солидарности, уз уважавање различитости.

**Током септембра и октобра 2023. године** наставници и запослени у школи
заједно са ученицима и родитељима раде на очувању идентитета школе,тако што ће дефинисати заједничке циљеве, односно визију развоја, мисију и мото школе, као и очекивана понашања која су у складу са правилима школе. Мото школе као и активности које га потврђују ће бити доступни свима, промовисани путем интернет странице школе, друштвених мрежа, школских паноа и свих активности које школа реализује.

Да би се ученици што успешније вратили у неопходну дневну рутину, односно
редовним школским активностима, неопходно је да то буде постепено, нарочито у првим двема недељама месеца септембра 2023. године. Томе ће допринети тематско планирање
– тематски дани, посебно **прва тематска недеља** (од 05. до 09. септембра 2023. године), која ће подразумевати интерактивне методе рада, остваривање наставе кроз различите приступе (интегративна, амбијентална, пројектна настава и друго), међупредметно повезивање без ограничења трајања часа појединих предмета, а све уз уважавање индивидуалних карактеристика и могућности сваког ученика.

Како прва, тако и **друга недеља** (од 11. до 16. септембра 2023. године) посвећена је
заједничким разговорима, дружењу и планирању. У овој недељи се спроводи иницијално
процењивање (провере и тестирања) претходних постигнућа ученика у оквиру одређене
области, модула или теме, а који су од значаја за обавезне предмете како би се организовали рад и праћење ученика, с посебним освртом на ученике из осетљивих друштвених група. Важно је да наставници упознају ученике са циљем иницијалног процењивања, нагласе да његова функција није добијање оцене, али и да истакну важност ученичког залагања приликом иницијалног процењивања како би наставници добили релевантне информације за организовање даље наставе. Резултати иницијалног процењивања ће се користити како би се креирао оперативни план наставе и ради даљег праћења напредовања ученика. Такође, стручни сарадници се ослањају на резултате ове процене како би идентификовали ученике којима ће бити потребна посебна подршка и како би се, у сарадњи са наставницима, та подршка даље планирала и реализовала.

Мотивација ученика у наставном процесује важна за унапређивање постигнућа и
грађење поверења у школу. Важно је да ученици осете задовољство због добро урађеног
задатка, због укључености у процес учења, сарадње са наставницима и вршњацима. Одређена доза такмичарског духа на часу може да буде корисна, али је важно да не прерасте у ривалитет. Високо компетитивна средина за учење подиже анксиозност и утиче на то да се већ несигурни ученици додатно повуку, што негативно утиче на њихову мотивацију, а и успорава динамику целе групе/класе.

Ученицима треба да појасни да се од њих очекује да буду успешни, не зато што „морају“да буду успешни, већ зато што школа и њихови наставници верују да они то „могу“. Уколико је неким ученицима потребно обезбедити додатну подршку, онда треба пронаћи начин како да дођу до позитивног резултата, али тако да се не осете мање способним. Редовно треба давати повратну информацију о раду и резултату учења сваком ученику. Таква формативна оцена треба да буде детаљна и конструктивна, да садржи информацију о томе шта је добро урађено и шта би били наредни кораци како би се рад додатно унапредио. Ученике треба подстицати да сами коментаришу свој рад, да буду рефлективни као и да коментар на рад својих другова буде конструктиван (обавезно спречавати исмевање, изругивање и грубе коментаре). Утврдити, заједно са ученицима, правила и начин који ће се примењивати приликом оцењивања и самооцењивања. Добар начин за моделовање понашања ученика је путем сопственог примера. У ученичком узрасту важан модел према коме ученици обликују своје понашање и сопствена очекивања је наставник. Начин комуникације (вербална и невербална) који се примењује у раду са ученицима је од суштинског значаја развој слике о себи и сопствени развој.

У току наставне године наставници и стручни сарадници ће једном до два пута месечно – средом, за све ученике школе, како у матичној школи тако и у подручним јединицама, реализацовати радионице, као тематски дан. Један од циљева оваквог приступа би свакако био и сагледавање потреба ученика и заједничко планирање активности које су у функцији брже адаптације ученика и уласку у редовне школске активности. Наставници и стручни сарадници школе имају аутономију да, уз подршку свих релевантних актера школског живота одреде неку од предложених тема тематских дана/радионица, а вођене вредностима међусобног поштовања, сарадње и солидарности, уз уважавање различитости. Неки од договорених предлога тема су: *Ја волим и поштујем себе и друге; Шта могу да учиним за тебе?; Ми смо деца једног света; Подељена срећа је два пута већа; У туђим ципелама; Kад се многе руке сложе/удруже; Богатство различитости; Упознајмо свет кроз игре, културу, књижевност, историју, гастрономију и др.; Магична моћ речи; Дани демократске културе; Моја школа је мој други дом – правила понашања; Шта ти осећаш, желим да знам; Емпатија; Толеранција; Другарство; Позитивне вредности –путокази за живот; Шта је филантропија?.*

Садржај рада и организација радионица захтева корелацију садржаја више предмета, истраживање, сарадњу са другим наставницима или ученицима, истих или различитих старосних група, разним локалним организацијама, коришћење различитих дидактичких средстава и медија и примену проблемске наставе.

**Унапређивање школске документације и праксе у МШ „Станислав Бинички - Београд“ применом Смерница Министарства просвете**

**за школску 2023/2024. годину**

На темељима започетих активности у првим недељама школске 2023/2024. године, МШ „Станислав Бинички - Београд“ ће наставити да ради на унапређивању своје документације и праксе како би обезбедила подстицајно и безбедно окружење и континуирано промовисала вредности међусобног поштовања, сарадње и солидарности, уз уважавање различитости.

|  |  |  |  |  |
| --- | --- | --- | --- | --- |
| **Документ** | **Активност** | **Период реализације** | **Носиоци реализације** | **Очекивани резултати** |
| **Годишњи план****(програми)** | Програм заштите од насиља,злостављања и занемаривања | август/ почетак септембра | Тим, одељењске старешине, стручни сарадници | Предлог активности ће бити унет у Годишњи план рада школе за школску 2023/2024. годину |
| програма спречавања дискриминације и ризичнихпонашања |
| **Национална платформа „Чувам те“** | Родитељи и ученици ће бити упознати са платформом | почетак септембра | Одељењске старешине | Родитељски састанци, настава |
| **Годишњи план (самовредновање)** | Области: Подршка ученицима и Етос | Прво полугодиште  | Тим за самовреновање, стручни сарадници | Редефинисање оперативних планова рада тимова и актива |
| **Идентитет школе** | Процена мота, визије и мисије школе | Прво полугодиште | Одељењски старешина, стручни сарадник, Тим за ШРП | Промовисање идентитета школе кроз наставне и ваннаставне активности, у школи и ван ње |
| **Акциони план** | Израда Анекса акционог плана за школску 2023/24. годину | Друго полугодиште | Тим за школско развојно планирање | усклађен са резултатима самовредновања и потребом за унапређивањем васпитног рада у школи, као и са заједнички дефинисаним идентитетом |
| **Пружање подршке ученицима** | Процењивање адаптације и пружање подршке ученицима и наставницима | Током школске године | Стручни сарадници, Тим за додатну подршку | По потреби, након анализе и процене стања израдиће се Специфична подршка ученицима и наставницима |
| **Хуманитарне активности и активности у локалној заједници** | Одржавање хуманитарних концерата у сарадњи са родитељима и ученицима | Током школске године | Тим за културну и јавну делатност, Тим за промоцију | Промовисање хуманитарних аактивности и активности у локалној заједници кроз сајт, друштвене мреже, активно учешће |
| **Ваннаставне активности** | Одржавање јавних часова и концерата према ГПРШ-у и по позиву институција | Током школске године | Тим за културну и јавну делатност, Тим за промоцију | Реализовани наступи наших ученика и наставника, медијска пропраћеност догађаја |
| **Одласци на такмичења** | одређени образовни исходи остварују се током другачијег облика активности | Током школске године | Одељењске старешине, Тим за културну и јавну делатност, Тим за промоцију | Поред такмичења, наставници упознајуученике у неформалној атмосфери и стичу бољи увид у њихове социо-емоционалнекомпетенције и степен прихваћености у вршњачкој групи |
| **Рад одељењског старешине** | Разговори и дискусија, подршка и емпатија одељењских старешина | Током школске године | Одељењске старешине, Тима за сарадњу са породицом | Реализоване и документоване унапред договорене активности и теме |
| **Партиципација родитеља у рад Школе** | Партиципација родитеља у активностима Школе, тимовима, учешће у СР и ШО | Током школске године | Запослени, Тимови и друга тела у школи  | Успостављени и испоштовани општи принципи сарадње, континуирана комуникација, учешће родитеља у ваннаставним, али, по потреби, и осталим активностима школе |

* **Годишњи план – програми:** на основу анализе стања (сигурност и безбедност ученика, анализа ситуација насиља и ризичних понашања ученика из претходне школске године и слично) и искустава из првих недеља реализовања наставе, израдиће се Програм заштите од насиља, злостављања и занемаривања, као и програм соречавања дискриминације и ризичног понашања. Планиране активности одражавају актуелне потребе школе. Запослени, ученици и родитељи ће бити упознати са могућностима коришћења Националне платформе „Чувам те“, у складу са инструкцијама Министарства просвете.
* **Годишњи план - Самовредновање рада школе** у школској 2023/2024. години.Годишњи план рада школе у делу који се односи на самовредновање рада школе допуњен је областима – Подршка ученицима и Етос. Школа ће самовредновање спровести у првом полугодишту, да би се у другом полугодишту додатно редефинисали оперативни планови и програми рада школских тела и тимова.
* **Акциони план** ускладити са резултатима самовредновања и потребом за
унапређивањем васпитног рада у школи, као и са заједнички дефинисаним идентитетом.
* **Процењивање адаптације и пружање подршке ученицима** у школској 2023/2024.
години– Стручни сарадници ће организовати испитивање ученика у највулнерабилнијим
класама, у свим разреда о потребама и изазовима са којима се ученици сусрећу. У складу са добијеним резултатима и осталим добијеним информацијама од родитеља и наставника планираће се и реализовати специфична подршка ученицима и наставницима.
* **Идентитет школе** – Током школске године истицаће се и охрабривати понашања
ученика, наставника и родитеља која су у складу са дефинисаним идентитетом, а он ће се
кроз континуирана настојања школе обогаћивати и промовисати у настави и изван школе.
* **Хуманитарне активности и активности у локалној заједници** – ОМШ „Станислав Бинички - Београд“ континуирано промовише, самостално организује, у саадњи са родитељима и ученицима хуманитарне концерте/акције, али и веома често и у сарадњи са институцијама, удружењима, центрима и локалном заједницом.
* **Ваннаставне активности** – Овим активностима обухватиће се што већи број
ученика, у складу са њиховим интересовањима, уз уважавање различитих потреба и
доступних ресурса и капацитета школе, а са фокусом на развој позитивних људских
вредности, унапређивање односа заснованих на међусобном поштовању, сарадњи и
солидарности уз уважавање различитости. Основна музичка школа „Станислав Бинички - Београд“ континуирано, током школске године организује интерне и јавне часове, много концерата са различитим наменама – јесење, пролећне, промотивне, новогодишње, годишње, затим концерет поводом обележавања Дечје недеље, Дана школе, меморијалне концерте и хуманитарне концерте. Стални смо гости Куће Краља Петра, Београдске филхармоније, Задужбине Илије М. Коларца, Дом културе Студентски град, СКЦ, Београдска тврђава, као и других културно образовних установа на територији града и свих осталих манифестација у организацији ГО Савски венац и Нови Београд, Секретаријата за образовање и дечју заштиту, локалног Црвеног крста, разних спортских друштава и друго. Наша школа остварује преко 150 активности годишње.
* Приликом реализовања **допунске и додатне наставе наставници у МШ „Станислав Бинички - Београд“, скреће се пажња** да настава не буде искључива, односно да не подржава компетитивност међу ученицима и посредно упућује поруке ученицима да нису успешни или талентовани у некој области. У нашој установи допунска настава има облик консултативног рада намењеног свим ученицима, уз коришћење предности вршњачког подучавања и родитеља који већином желе да пруже подршку. Током додатне наставе истиче се важност ученичких интересовања и уложеног труда, акценат се не ставља искључиво на изванредна постигнућа и значај такмичења.
* **Одласци на такмичења** пружају могућност да се одређени образовни исходи остваре током другачијег облика активности (на пример, посета културно-историјски значајним местима, обиласцима природних богатстава, разговора са мештанима, дружење са вршњацима). Такође, ови облици активности омогућавају наставницима да упознају
ученике у неформалној атмосфери и стекну бољи увид у њихове социо-емоционалне
компетенције и степен прихваћености у вршњачкој групи, као и да „осете” динамику
вршњачких односа у класи/групи, што је важно за превенцију насиља и неговање вредности сарадње и солидарности.
* **Разговор одељењског старешине са учеником/ученицима** има важну улогу у развоју моралних капацитета детета, ставова и уверења ученика и у упознавању ученика са школским животом и односима којима уважавају друге. У разговор и дискусију треба да буду укључени сви ученици из класе или групе, као и да буду заступљени садржаји и активности везани за развој емпатије, сарадње, солидарности, поштовања различитости и сл. Предлог тема које могу да буду реализоване током рада одељењског старешине са учеником/ученицима у класи, односно групи су: *Емпатија, Толеранција, Другарство, Позитивне вредности – путокази за живот; Шта је филантропија?* Програм одељењског старешине организује се у складу са послатим документом *Упутства за педагошки рад одељењског старешине* од стране Министарства просвете (деловодни број: 601-00-00013/2023-16 од 21.03.2023. године).
* **Сарадња са родитељима** – МШ „Станислав Бинички - Београд“ има изузетну сарадњу са родитељима, односно другим законским заступницима ученика, али у циљу стварања још боље сарадничке атмосфере и развоја поверења неопходна је континуирана укљученост родитеља као равноправних партнера у свим сегментима и области рада Школе.

Један од важних услова за успостављање сарадње је благовремено и јасно информисање, као и обезбеђивање прилика за двосмерну конструктивну комуникацију, коју ће одликовати узајамно поштовање и уважавање различитих перспектива. Запослени користе више канала комуникације, као и континуирано слање порука да је партиципација родитеља добродошла. Са друге стране, од родитеља се очекује одговорно понашање, односно праћење напредовања ученика које, између осталог, подразумева редовно извештавање одељењског старешине о променама у понашању и учењу код ученика, као и спремност за консултације како са наставницима, тако и са стручним сарадницима школе или спољним сарадницима.

Наведене опште принципе сарадње, али и циљеве и активности специфичне за
школску 2023/24. годину одељењске старешине ће пре почетка школске године поделити са родитељима/другим законским заступницима користећи посредне канале комуникације, а потом и на првом родитељском састанку истаћи новине настале у школским документима и планираним активностима.

 У саветодавном раду са родитељима планираће се теме на основу сагледавања
потреба родитеља (спровести анкетирање родитеља којим би се сагледале њихове потребе
на почетку и током школске године и ослањати се на податке добијене кроз разговоре
реализоване на почетку првог полугодишта).

 Основна музичка школа „Станислав Бинички - Београд“ ће, као и до сада, преузети иницијативу за организовање што више активности у којима заједно учествују наставници, ученици и родитељи, јер је од изузетног је значаја развој партнерства са породицом, у контексту коришћења различитих могућности укључивања родитеља и неговања партнерства, с обзиром да породица и школа, имају заједничке интересе и одговорности према деци у стварању бољих програма и прилика за развој и постигнућа ученика.

Организацију образовно-васпитног рада МШ „Станислав Бинички - Београд“, у складу са Смерницама Министарства просвете, за школску 2023/2024. годину саставио је Педагошки колегијум.

У Београду,

21. августа 2023. године Руководилац Педагошког колегијума

 МШ „Станислав Бинички - Београд“

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Ђорђе Милошевић, директор школе

1. Неке од предложених тема су: *Упознајмо свет кроз игре, културу, музику, књижевност, историју, гастрономију и др.; Магична моћ речи; Дани демократске културе; Емпатија, Толеранција, Другарство,Позитивне вредности –путокази за живот; Шта је филантропија?*  [↑](#footnote-ref-1)